











                       (संवत् २०81 साल माघ मसान्तसम्म भएका संशोधन मिलाइएको)

[bookmark: _GoBack]
सशस्त्र प्रहरी ऐन, २०५८
	लालमोहर र प्रकाशन मिति
	२०५८।५।६
संशोधन गर्ने ऐन	प्रमाणीकरण र प्रकाशन मिति
१.	गणतन्त्र सुदृढीकरण तथा केही नेपाल कानून 
	संशोधन गर्ने ऐन, २०६६[footnoteRef:1]	२०६६।१०।७ [1:  	यो ऐन संवत् २०६५ साल जेठ १५ गतेदेखि लागू भएको  ।  ] 

२.	केही नेपाल ऐन संशोधन गर्ने ऐन, २०७२	२०७२।११।१३
३.	केही नेपाल कानूनलाई संशोधन, एकीकरण, समायोजन 
	र खारेज गर्ने ऐन, २०७४[footnoteRef:2]	२०७४।६।३० [2:  	यो ऐन संवत् २०७५ साल भाद्र १ गतेदेखि लागू भएको  ।  ] 

२०५८ सालको ऐन नं. ३
	[footnoteRef:3]........... [3:    गणतन्त्र सुदृढीकरण तथा केही नेपाल कानून संशोधन गर्ने ऐन, २०६६ द्वारा झिकिएको ।] 

सशस्त्र प्रहरी बल, नेपाल [footnoteRef:4] को गठन र सञ्चालन सम्बन्धी व्यवस्था गर्न बनेको ऐन [4:  	केही नेपाल ऐन संशोधन गर्ने ऐन, २०७२ द्वारा संशोधित ।] 

प्रस्तावनाः नेपाल .......... मा शान्ति र सुव्यवस्था कायम गरी जनताको जीउ, धन र स्वतन्त्रताको संरक्षण गर्नको लागि सशस्त्र प्रहरी बलको गठन र सञ्चालन सम्बन्धी व्यवस्था गर्न वाञ्छनीय भएकोले,
	श्री ५ महाराजाधिराज ज्ञानेन्द्र वीर विक्रम शाहदेवको शासनकालको पहिलो वर्षमा संसदले यो ऐन बनाएकोछ । 
परिच्छेद – १
प्रारम्भिक
१.	संक्षिप्त नाम र प्रारम्भः (१) यस ऐनको नाम “सशस्त्र प्रहरी ऐन, २०५८” रहेको छ । 
		(२) यो ऐन तुरुन्त प्रारम्भ हुनेछ ।
२.	परिभाषाः विषय वा प्रसङ्गले अर्को अर्थ नलागेमा यस ऐनमा,–
(क)	“राष्ट्रिय सुरक्षा परिषद्” भन्नाले [footnoteRef:5]नेपालको संविधानको धारा २६६ बमोजिमको राष्ट्रिय सुरक्षा परिषद् सम्झनु पर्छ । [5:  	केही नेपाल ऐन संशोधन गर्ने ऐन, २०७२ द्वारा संशोधित ।] 

(ख)	“केन्द्रीय सुरक्षा समिति” भन्नाले दफा ७ बमोजिमको केन्द्रीय सुरक्षा समिति सम्झनु पर्छ ।
(ग)	“सशस्त्र प्रहरी सेवा” भन्नाले दफा ३ बमोजिम गठित सशस्त्र प्रहरी बल, नेपाल अन्तर्गतको सेवा सम्झनु पर्छ ।
(घ)	“सशस्त्र प्रहरी” भन्नाले सशस्त्र प्रहरी सेवामा नियुक्त भएको व्यक्ति सम्झनु पर्छ ।
(ङ)	“सशस्त्र प्रहरी अधिकृत” भन्नाले सशस्त्र प्रहरी सहायक निरीक्षक र सो भन्दा माथिको दर्जाको सशस्त्र प्रहरी अधिकृत सम्झनु पर्छ ।
(च)	“राजपत्राङ्कित अधिकृत” भन्नाले सशस्त्र प्रहरी निरीक्षक र सो भन्दा माथिको दर्जाको सशस्त्र प्रहरी अधिकृत सम्झनु पर्छ ।
(छ)	“आयोग” भन्नाले दफा ११ बमोजिम गठित सशस्त्र प्रहरी सेवा आयोग सम्झनु पर्छ ।
(ज)	“अख्तियारवाला” भन्नाले दफा १३ बमोजिम नियुक्ति गर्न सक्ने अधिकारी सम्झनु पर्छ ।
(झ)	“अन्य प्रहरी” भन्नाले प्रहरी ऐन, २०१२ अन्तर्गतको प्रहरी सम्झनु पर्छ ।
(ञ)	“सशस्त्र प्रहरी विशेष अदातल” भन्नाले दफा २८ वा दफा २९ बमोजिम गठित सशस्त्र प्रहरी विशेष अदालत सम्झनु पर्छ ।
(ट)	“सशस्त्र विद्रोह” भन्नाले कसैले हातहतियार प्रयोग गरी [footnoteRef:6]नेपाल राज्यको सार्वभौमसत्ता, [footnoteRef:7]भौगोलिक अखण्डता, संघीय इकाईबीचको सम्बन्ध वा राष्ट्रिय एकतामा खलल पार्ने नियतले कुनै अव्यवस्था उत्पन्न गर्ने वा नेपाल [footnoteRef:8]......... को सत्ता पल्टाउने वा नेपाल ........ को कार्य सञ्चालनमा बाधा बिरोध उत्पन्न गर्ने उद्देश्यले गरिने कार्यलाई सम्झनु पर्छ ।  [6: 	गणतन्त्र सुदृढीकरण तथा केही नेपाल कानून संशोधन गर्ने ऐन, २०६६ द्बारा संशोधित । ]  [7:  	केही नेपाल ऐन संशोधन गर्ने ऐन, २०७२ द्वारा संशोधित ।]  [8:    गणतन्त्र सुदृढीकरण तथा केही नेपाल कानून संशोधन गर्ने ऐन, २०६६ द्वारा झिकिएको ।] 

(ठ)	“तोकिएको” वा “तोकिए बमोजिम” भन्नाले यस ऐन अन्तर्गत बनेको नियममा तोकिएको वा तोकिए बमोजिम सम्झनु पर्छ । 
परिच्छेद–२
सशस्त्र प्रहरी बल, नेपालको गठन र सञ्चालन
३.	सशस्त्र प्रहरी बल, नेपालको गठनः (१) नेपाल ........... मा एक सशस्त्र प्रहरी बल, नेपालको गठन गरिएको छ ।
		(२) उपदफा (१) बमोजिम गठित सशस्त्र प्रहरी बल, नेपालमा रहने सशस्त्र प्रहरीको दरबन्दी संख्या नेपाल सरकारले तोकिदिए बमोजिम हुनेछ । 
		(३) सशस्त्र प्रहरी महानिरीक्षक सशस्त्र प्रहरी बल, नेपालको प्रमुख हुनेछ ।
		(४) सशस्त्र प्रहरी बल, नेपालको प्रधान कार्यालय काठमाडौं उपत्यकामा रहनेछ र मातहतका कार्यालयहरु तोकिए बमोजिम हुनेछन् ।
४.	रेखदेख, नियन्त्रण र निर्देशनः (१) सशस्त्र प्रहरीको रेखदेख गर्ने, नियन्त्रण गर्ने र निर्देशन दिने अधिकार नेपाल सरकारलाई हुनेछ ।
		(२) उपदफा (१) बमोजिम नेपाल सरकार सरकारलाई प्राप्त अधिकार नेपाल सरकारले मातहतका कुनै अधिकारीलाई आवश्यकता अनुसार प्रत्यायोजन गर्न सक्नेछ ।
		(३) नेपाल सरकार र उपदफा (२) बमोजिम अधिकार प्राप्त अधिकारीले दिएको आदेश तथा निर्देशनको पालना गर्नु सशस्त्र प्रहरीको कर्तव्य हुनेछ ।
५.	सशस्त्र प्रहरीको प्रशासनः सशस्त्र प्रहरीको प्रशासन यो ऐन र यस ऐन अन्तर्गत बनेको नियम तथा अन्य प्रचलित कानून  र नेपाल सरकारले समय समयमा दिएको निर्देशनको अधीनमा रही सशस्त्र प्रहरी महानिरीक्षक तथा तोकिएका अन्य सशस्त्र प्रहरी अधिकृतले सञ्चालन गर्नेछन् ।
६.	सशस्त्र प्रहरीको सञ्चालनः (१) नेपाल सरकारले देहाय बमोजिमका कार्य गर्ने प्रयोजनको लागि सशस्त्र प्रहरी सञ्चालन गर्नेछः–
(क)	नेपाल [footnoteRef:9].......... को कुनै भागमा भएको वा हुन सक्ने सशस्त्र संघर्ष नियन्त्रण गर्न, [9:    गणतन्त्र सुदृढीकरण तथा केही नेपाल कानून संशोधन गर्ने ऐन, २०६६ द्वारा झिकिएको ।] 

(ख)	नेपाल .......... को कुनै भागमा भएको वा हुन सक्ने सशस्त्र विद्रोह वा पृथकतावादी गतिविधि नियन्त्रण गर्न,
(ग)	नेपाल ........... को कुनै भागमा भएको वा हुन सक्ने आतंककारी गतिविधि नियन्त्रण गर्न,
(घ)	नेपाल ............ को कुनै भागमा भएको वा हुन सक्ने दंगा नियन्त्रण गर्न,
(ङ)	नेपाल ............ को कुनै भागमा भएको वा हुन सक्ने दैवी प्रकोप र महामारीबाट पीडितको उद्धारमा सहयोग पुर्‍याउन,
(च)	नेपाल ............को कुनै नागरिक वा अरु कसैलाई अपहरण गरिएमा अपहरित व्यक्तिको उद्धार गर्न वा अन्य कुनै किसिमको जघन्य तथा गम्भीर अपराध घटेमा वा गम्भीर प्रकृतिको अशान्ति भएमा वा हुने आशंका भएमा त्यसलाई नियन्त्रण गर्न,
(छ)	नेपाल [footnoteRef:10]............ को सीमा सुरक्षा गर्न, [10:    गणतन्त्र सुदृढीकरण तथा केही नेपाल कानून संशोधन गर्ने ऐन, २०६६ द्वारा झिकिएको ।] 

(ज)	वाह्य आक्रमणको अवस्थामा नेपाली सेनाको मातहतमा रही सहयोग गर्न,
(झ)	नेपाल सरकारले तोकेको सार्वजनिक महत्वका भवन, संरचना र अन्य स्थल आदिको सुरक्षा गर्न,
(ञ)	नेपाल सरकारले सुरक्षा दिनु पर्ने ठहर्‍याएका व्यक्ति र तोकेको संस्था आदिको सुरक्षा गर्न, 
(ट)	यो ऐन र यस ऐन अन्तर्गत बनेको नियममा उल्लेख भएका वा अन्य प्रचलित कानून बमोजिम तोकिएका कार्यहरु गर्न,
(ठ)	नेपाल सरकारले समय समयमा तोके बमोजिमका अन्य कार्यहरु गर्न ।
		(२) उपदफा (१) बमोजिम नेपाल सरकारले नेपाल .......... को कुनै भागमा सशस्त्र प्रहरी सञ्चालन गरेकोमा हप्तामा कम्तीमा एक पटक त्यस क्षेत्रमा सञ्चालन भएका सशस्त्र प्रहरीको संख्या र सशस्त्र प्रहरीले गरिरहेको काम कारबाहीको सम्बन्धमा राष्ट्रिय सुरक्षा परिषद् र केन्द्रीय सुरक्षा समितिलाई जानकारी गराउनु पर्नेछ ।
		(३) उपदफा (१) बमोजिम नेपाल सरकारलाई प्राप्त अधिकार नेपाल सरकारले मातहतका कुनै विशिष्ट श्रेणीको अधिकारीलाई आवश्यकता अनुसार प्रत्यायोजन गर्न सक्नेछ ।
		(४) उपदफा (३) बमोजिम अधिकार प्राप्त अधिकारीले नेपाल ........ को कुनै भागमा सशस्त्र प्रहरी सञ्चालन गरेकोमा हप्तामा कम्तीमा एक पटक त्यस क्षेत्रमा सञ्चालन भएका सशस्त्र प्रहरीको संख्या र सशस्त्र प्रहरीले गरिरहेको काम कारवाहीको सम्बन्धमा नेपाल सरकारलाई जानकारी गराउनु पर्नेछ ।
		(५) उपदफा (४) बमोजिम प्राप्त जानकारी नेपाल सरकारले राष्ट्रिय सुरक्षा परिषद् र केन्द्रीय सुरक्षा समितिलाई दिनु पर्नेछ ।
७.	केन्द्रीय सुरक्षा समितिः (१) दफा ६ को उपदफा (१) को प्रयोजनको लागि नेपाल सरकारलाई आवश्यक सुझाव दिन देहाय बमोजिमका अध्यक्ष तथा सदस्यहरु रहेको केन्द्रीय सुरक्षा समिति रहनेछः–
(क)	गृह मन्त्री वा राज्य मन्त्री	– अध्यक्ष
(ख)	वलाधिकृत, नेपाली सेना	– सदस्य
(ग)	सचिव, रक्षा मन्त्रालय	– सदस्य
(घ)	सचिव, गृह मन्त्रालय	– सदस्य
(ङ)	प्रहरी महानिरीक्षक	– सदस्य
(च)	सशस्त्र प्रहरी महानिरीक्षक	– सदस्य
(छ)	प्रमुख, राष्ट्रिय अनुसन्धान विभाग	– सदस्य
(ज)	सह–सचिव, गृह मन्त्रालय	– सदस्य–सचिव
		(२) केन्द्रीय सुरक्षा समितिको बैठकमा आवश्यकता अनुसार अन्य सम्बन्धित अधिकारीलाई आमन्त्रण गर्न सकिनेछ ।
८.	नेपाली सेनाको नियन्त्रणमा रहनेः नेपाल [footnoteRef:11]............. को कुनै भागमा शान्ति र सुव्यवस्था कायम गर्ने प्रयोजनको लागि नेपाली सेना सञ्चालन भएको अवस्थामा नेपाली सेना सञ्चालन भएको अवधिभर सम्बन्धित ठाउँका सशस्त्र प्रहरी नेपाली सेनाको नियन्त्रणमा रहने छन् । [11:    गणतन्त्र सुदृढीकरण तथा केही नेपाल कानून संशोधन गर्ने ऐन, २०६६ द्वारा झिकिएको ।] 

परिच्छेद – ३
सेवाका शर्तहरु
९.	सेवाका पद र पदावधिः (१) सशस्त्र प्रहरी सेवामा सशस्त्र प्रहरी महानिरीक्षक र तोकिए बमोजिमका अन्य पदहरु रहने छन् ।
		(२) सशस्त्र प्रहरी महानिरीक्षकको पदावधि चार वर्षको हुनेछ र अन्य राजपत्राङ्कित अधिकृतहरुको पदावधि आवश्यकता अनुसार तोकिए बमोजिम हुनेछ ।
१०.	पदपूर्तिः सशस्त्र प्रहरी सेवाको पदपूर्ति तोकिए वमोजिम हुनेछ ।
११.	सशस्त्र प्रहरी सेवा आयोगः (१) सशस्त्र प्रहरी सेवाको खुल्ला प्रतियोगिताद्वारा पूर्ति हुने पदमा नियुक्तिका लागि अख्तियारवाला समक्ष सिफारिस गर्न देहाय बमोजिमका अध्यक्ष तथा सदस्यहरु रहेको सशस्त्र प्रहरी सेवा आयोगको गठन हुनेछः–
(क)	लोक सेवा आयोगको अध्यक्ष वा निजले तोकेको लोक सेवा आयोगको सदस्य	– अध्यक्ष
(ख)	नेपाल सरकारको सेवामा बहाल रहेका विशिष्ट श्रेणीका अधिकृतहरुमध्येबाट नेपाल सरकारले तोकेको व्यक्ति	– सदस्य
(ग)	सचिव, गृह मन्त्रालय	– सदस्य
(घ)	प्रतिनिधि, (विशिष्ट श्रेणी) नेपाली सेना	– सदस्य
(ङ)	सशस्त्र प्रहरी महानिरीक्षक	– सदस्य–सचिव
		(२) आयोगको अध्यक्ष तथा सदस्यको पदावधि चार वर्षको हुनेछ र निजहरु पुनर्नियुक्तिका लागि योग्य हुनेछन् ।
		(३) आयोगको अध्यक्ष तथा सदस्यको पारिश्रमिक, सेवाका शर्त र सुविधा सम्बन्धी व्यवस्था तोकिए बमोजिम हुनेछ ।
		(४) आयोगले निर्धारण गरेको प्रकृया र आधारमा उम्मेदवारको उपयुक्तता जाँची नियुक्तिको लागि अख्तियारवाला समक्ष सिफारिस गर्नेछ ।
		[footnoteRef:12](४क) उपदफा (४) मा जुनसुकै कुरा लेखिएको भए तापनि पदपूर्तिको लागि लिइने लिखित परीक्षा लोक सेवा आयोगले सञ्चालन गर्नेछ । [12:  	केही नेपाल ऐन संशोधन गर्ने ऐन, २०७२ द्वारा थप ।] 

		(५) आयोगले आफ्नो कार्यविधि आफै निर्धारण गर्नेछ ।
		(६) आयोगको अन्य काम, कर्तव्य र अधिकार तोकिए बमोजिम हुनेछ ।
		(७) आयोगले आफ्नो काम, कर्तव्य र अधिकार मध्ये कुनै काम, कर्तव्य र अधिकार आफ्नो कुनै सदस्य वा नेपाल सरकारको कर्मचारीलाई तोकिएको शर्तको अधीनमा रही प्रयोग तथा पालन गर्ने गरी सुम्पन्न सक्नेछ ।
१२.	आयोगको सिफारिसमा नियुक्ति हुनेः सशस्त्र प्रहरी सेवाको खुल्ला प्रतियोगिताद्वारा पूर्ति हुने पदमा आयोगको सिफारिसमा नियुक्ति गर्नु पर्नेछ ।
१३.	नियुक्ति गर्ने अधिकारीः राजपत्राङ्कित अधिकृतको नियुक्ति नेपाल सरकारले र अन्य सशस्त्र प्रहरीको नियुक्ति तोकिएको अधिकारीले गर्नेछ ।
१४.	उम्मेदवार हुन चाहिने योग्यताः खुल्ला प्रतियोगिताद्वारा पूर्ति हुने सशस्त्र प्रहरी सेवाको पदमा उम्मेदवार हुन चाहिने न्यूनतम शैक्षिक योग्यता र अन्य योग्यता तोकिए बमोजिम हुनेछ ।
१५.	सरुवा र बढुवाः सशस्त्र प्रहरीको सरुवा र बढुवा तोकिए बमोजिम हुनेछ ।
१६.	स्थानान्तरण गर्न सक्नेः (१) यस परिच्छेदमा अन्यत्र जुनसुकै कुरा लेखिएको भए तापनि आयोगको गठन नभएसम्मको लागि नेपाल सरकारले नेपाली सेनाको बहालवाला सैनिक तथा अन्य प्रहरी सेवाका बहालवाला प्रहरीलाई सशस्त्र प्रहरी सेवामा स्थानान्तरण गरी पदस्थापन गर्न सक्नेछ र यसरी सशस्त्र प्रहरी सेवामा पदस्थापन भएका सैनिक तथा अन्य प्रहरीको सेवा सशस्त्र प्रहरी सेवामा गणना हुनेछ ।
		(२) सशस्त्र प्रहरीलाई नेपाली सेना वा अन्य प्रहरी सेवामा स्थानान्तरण गरिने छैन र आयोगको गठन भएपछि नेपाली सेनाका सैनिक तथा अन्य प्रहरी सेवाका प्रहरीलाई पनि सशस्त्र प्रहरी सेवामा स्थानान्तरण गरिने छैन ।
१७.	शपथ ग्रहणः पहिलो पटक नियुक्ति भई आफ्नो कार्यभार सम्हाल्नु अघि प्रत्येक सशस्त्र प्रहरीले तोकिए बमोजिमको ढाँचामा शपथ ग्रहण गर्नु पर्नेछ ।
१८.	पदाधिकार कायम रहनेः देहायको अवस्थामा सशस्त्र प्रहरीको आफ्नो पद माथिको पदाधिकार कायम रहनेछः–
(क)	आफ्नो पदमा कामकाज गरिरहँदासम्म, 
(ख)	सरुवा भई कार्यभार सम्हाल्न पाईने म्यादसम्म,
(ग)	बिदामा बसेको अवधिभर,
(घ)	निलम्बनमा रहेको अवधिभर,
(ङ)	नेपाल सरकारद्वारा तोकिदिएको काम गरुन्जेलको अवधिभर,
(च)	अन्य पदमा कायम मुकायम भई काम गरेको अवधिभर ।
१९.	विभागीय कारवाही, सजाय र पुनरावेदनः (१) सशस्त्र प्रहरीले आफ्नो कर्तव्य पालन गर्दा असावधानी वा लापरबाही गरेमा वा कुनै कर्तव्य पालन गर्नबाट बच्नको लागि कुनै बहाना गरेमा वा आफ्नो कर्तव्य पालन गर्न असक्षम भएमा वा अनुशासन भङ्ग गरेमा वा तोकिए बमोजिमको कुनै अनुचित आचरण गरेमा वा दफा २४ बमोजिमको कर्तव्यको पालना नगरेमा वा दफा २७ बमोजिमको अपराध गरेमा वा तोकिएको अन्य अवस्थामा त्यस्तो सशस्त्र प्रहरीलाई कसूरको मात्रा अनुसार भविष्यमा सरकारी सेवाको लागि अयोग्य ठहरिने गरी सेवाबाट बरखास्त गर्न, भविष्यमा सरकारी सेवाको लागि अयोग्य नठहरिने गरी सेवाबाट हटाउन वा तोकिए बमोजिमको अन्य विभागीय सजाय गर्न सक्नेछ ।
		(२) सशस्त्र प्रहरीलाई विभागीय सजायको आदेश दिने अधिकार अख्तियारवालालाई हुनेछ ।
		(३) उपदफा (१) ले दिएको अधिकारको सर्वसामान्यतामा प्रतिकूल असर नपर्ने गरी सशस्त्र प्रहरीलाई विभागीय सजायको आदेश दिने अधिकारी तोकिए बमोजिम हुनेछ ।
		(४) उपदफा (२) वा (३) बमोजिम विभागीय सजायको आदेश दिन पाउने अधिकारीले उपदफा (१) बमोजिम सजायको आदेश दिंदा सजायको आदेश दिनु पर्ने कारण तथा आधार सहितको अभियोग, सो सम्बन्धमा जाँचबुझ गरेको ब्यहोरा, निजलाई सफाईको मौका दिईएकोमा निजको सफाईको जिकिर र सो जिकिर बमोजिम थप केही बुझिएको भए सो सम्बन्धमा समेत आफ्नो राय ठहर लेखी र सफाईको मौका नदिईएकोमा सो मौका दिन मनासिव नपरेको कारण, आधार र अवस्था समेत देखाई ब्यहोरा खुलाईएको पर्चा खडा गरी सही गरी मिसिल सामेल राख्नु पर्छ ।
		(५) सशस्त्र प्रहरीलाई दिईएको विभागीय सजायको आदेश उपर तोकिएको अधिकारी समक्ष पुनरावेदन लाग्नेछ ।
२०.	निलम्बन गर्नेः (१) दफा १९ बमोजिम विभागीय कारबाहीमा परेको सशस्त्र प्रहरीलाई सजायको आदेश दिन पाउने अधिकारीले तोकिएको अवधिसम्म निलम्बन गर्न सक्नेछ ।
		(२) उपदफा (१) बमोजिम निलम्वन गर्नु अघि त्यस्तो सशस्त्र प्रहरीलाई सजायको आदेश दिने अधिकारीले निशस्त्र गराउनेछ ।
		(३) सशस्त्र प्रहरी देहायको अवस्थामा स्वतः निलम्बन भएको मानिनेछः–
(क)	दफा २७ बमोजिमको अपराधको आरोप लागेको सशस्त्र प्रहरी पक्राउ परेको भए पक्राउ परेको मितिबाटै र पक्राउ नपरेको भए मुद्दा दायर गर्ने निर्णय भएको मिति देखि,
(ख)	कुनै फौजदारी अभियोगमा गिरफ्तार भै थुनिएकोमा त्यसरी थुनिएको अवधिभर ।
		(४) कुनै सशस्त्र प्रहरी सरकारी कामको सम्बन्धमा वा नेपाल सरकारको तर्फबाट भएको कारवाहीको फलस्वरुप निलम्बन भएमा सो निलम्बनको अवधिभर निजले खाईपाई आएको तलबको आधा तलब मात्र पाउनेछ ।
		तर लागेको आरोप प्रमाणित नभई निजले सफाई पाएमा निलम्बन रहेको अवधिमा आधा तलब पाएको भए सो कट्टा गरी र नपाएको भए पूरा तलब (तलब बृद्धि हुने भएमा सो समेत) पाउनेछ । कसूरदार ठहरिएमा निलम्बन भएको मिति देखिको बाँकी तलब पाउने छैन ।
		(५) कुनै सशस्त्र प्रहरी उपदफा (४) मा उल्लिखित कारण बाहेक अन्य कुनै कारणबाट निलम्बन रहन गएको रहेछ भने निजले त्यसरी निलम्बन रहेको अवधिको तलब पाउने छैन ।
२१.	मनमानी बर्खासी इत्यादिबाट बचाउः कुनै सशस्त्र प्रहरीलाई विभागीय सजाय गर्दा देहायको अवस्थामा बाहेक निजलाई सो गर्नु नपर्ने कारण देखाउन मनासिब अवधि तोकी सफाईको मौका दिनु पर्नेछः–
(क)	नैतिक पतन देखिने फौजदारी अभियोगमा कसूरदार ठहरी अदालतबाट कैदको सजाय पाएको,
(ख)	दफा २७ बमोजिमको अपराध ठहरी कैदको सजाय पाएको, वा
(ग)	सफाईको मौका दिन मनासिब नपर्ने अवस्था देखाई ब्यहोरा खोली सजाय दिने अधिकारीले पर्चा खडा गरेको ।
२२.	मुद्दा चलाउन बाधा नपर्नेः कुनै सशस्त्र प्रहरीले यो ऐन वा अन्य प्रचलित कानून बमोजिम कसूर ठहरिने अपराध गरेमा त्यस्तो प्रहरी उपर दफा १९ बमोजिम विभागीय कारबाही वा सजाय भएकै कारणले मात्र यो ऐन वा अन्य प्रचलित कानून बमोजिम निजलाई मुद्दा चलाउन र सजाय गर्नमा बाधा पुर्‍याएको मानिने छैन ।
२३.	तलब, भत्ता तथा अन्य सुविधा र सेवाका अन्य शर्तहरुः सशस्त्र प्रहरीको तलब, भत्ता तथा अन्य सुविधा र सेवाका अन्य शर्तहरु तोकिए बमोजिम हुनेछन् ।
परिच्छेद–४
सशस्त्र प्रहरीको कर्तव्य र अधिकार
२४.	सशस्त्र प्रहरीको कर्तव्य र अधिकारः (१) सशस्त्र प्रहरीको कर्तव्य र अधिकार देहाय बमोजिम हुनेछः–
(क)	प्रत्येक सशस्त्र प्रहरी हरहमेशा ड्यूटीमा रहेको मानिनेछ र निजले जुनसुकै बखत खटाईएको स्थानमा गई आफ्नो जिम्मेवारी पूरा गर्नु पर्नेछ ।
(ख)	आफूभन्दा माथिको दर्जाका सशस्त्र प्रहरीको आज्ञा तदारुकताका साथ पालन गर्नु पर्नेछ ।
(ग)	प्रत्येक सशस्त्र प्रहरी आफूलाई वा आफ्नो टोलीलाई सुम्पिएको कामप्रति सचेत र सतर्क रहनु पर्नेछ ।
(घ)	यो ऐन र यस ऐन अन्तर्गत बनेको नियममा उल्लेख भएका तथा अन्य प्रचलित कानून बमोजिम निजले गर्नु पर्ने भनी उल्लेख भएका अन्य काम गर्नु निजको कर्तव्य हुनेछ ।
		(२) सशस्त्र प्रहरी अधिकृतले आफू खटिएको क्षेत्रको कुनै घर, ठाउँ वा सवारी साधनमा प्रचलित कानून बमोजिम निषेधित वस्तु वा अपराधमा संलग्न व्यक्ति रहे बसेको छ भनी शंका गर्नु पर्ने पर्याप्त र मनासिब आधार भएमा प्रचलित कानून बमोजिम त्यस्तो घर, ठाउँ वा सवारी साधनको खानतलासी गर्न र आपराधिक क्रियाकलापमा संलग्न व्यक्तिलाई पक्राउ गरी यथाशक्य चाँडो स्थानीय अन्य प्रहरीलाई सुम्पन सक्नेछ ।
२५.	माथिको दर्जाको सशस्त्र प्रहरीको अधिकारः सशस्त्र प्रहरीले यो ऐन वा यस ऐन अन्तर्गत बनेको नियम बमोजिम पाएको अख्तियार निज भन्दा माथिको दर्जाको सशस्त्र प्रहरीले आफू खटिएको क्षेत्रमा प्रयोग गर्न पाउनेछ ।
२६.	असल नियतले गरेको कामको वचाउः सशस्त्र प्रहरीले यो ऐन र यस ऐन अन्तर्गत बनेको नियम बमोजिम गर्नु पर्ने कर्तव्य पालन गर्दा वा पाएको अख्तियार प्रयोग गर्दा असल नियतले गरेकोमा सजायको भागी हुने छैन ।
परिच्छेद–५
अपराध  र सजाय
२७.	कैदको सजाय हुने अपराधहरुः (१) देहायका अपराध गर्ने सशस्त्र प्रहरीलाई [footnoteRef:13]जन्मकैदको सजाय हुनेछः–  [13:  	केही नेपाल कानूनलाई संशोधन, एकीकरण, समायोजन र खारेज गर्ने ऐन, २०७४ द्वारा संशोधित ।] 

(क)	सशस्त्र बिद्रोहमा सरीक भएमा,
[footnoteRef:14](ख)	नेपालको सार्वभौमसत्ता, भौगोलिक अखण्डता, राष्ट्रियता र स्वाधीनतामा वा संघीय इकाइ वा विभिन्न जात, जाति, धर्म, सम्प्रदायबीचको सु–सम्बन्धमा खलल पर्न सक्ने गरी घृणा, द्वेष वा अवहेलना हुने गरी लेखेर, बोलेर वा संकेतद्वारा वा अरु कुनै किसिमबाट कुनै काम कुरा गरे गराएमा, [14:  	केही नेपाल ऐन संशोधन गर्ने ऐन, २०७२ द्वारा संशोधित ।] 

(ग) 	आफ्नो जिम्मामा रहेको सरकारी वा कसैको हातहतियार वा खरखजाना बेचविखन गरेमा वा कुनै प्रकारबाट अरु कसैलाई सुम्पिएमा,
(घ)	आफ्नो प्रयोगको निमित्त लिई राखेको वा आफूले जिम्मा लिई राखेको हातहतियार खरखजाना लिई भागेमा,
(ङ)	आतंककारी गतिविधिलाई प्रत्यक्ष वा अप्रत्यक्ष रुपमा सघाएमा,
(च)	सुरक्षासँग सम्बन्धित सूचना तथा खवरहरु राष्ट्रिय वा अन्तर्राष्ट्रिय अनाधिकारिक व्यक्ति, संस्था वा समूहलाई उपलब्ध गराएमा वा उपलब्ध गराउन प्रयास गरेमा वा अन्य कसैलाई त्यस्तो गर्न दुरुत्साहन गरेमा ।
		(२) देहायका अपराध गर्ने सशस्त्र प्रहरीलाई सात वर्ष देखि बाह्र वर्षसम्म कैदको सजाय हुनेछः–
(क)	सशस्त्र बिद्रोह गर्ने उद्योग गरेमा,
(ख)	आफू खटिएको वा आफूले रक्षा गर्नु पर्ने सार्वजनिक महत्वको भवन, संरचना वा स्थल, कार्यालय वा अन्य कुनै स्थानमा हुल दंगा गरेमा वा आक्रमणकारीले आक्रमण गरेका बखत नामर्दिपन देखाई भागेमा,
(ग)	लुट्ने अभिप्रायले कुनै घर वा कुनै ठाउँ भत्काए, फोरे वा कुनै किसिमले धनमाल लुटेमा वा हानि नोक्सानी वा क्षति गरेमा ।
		(३) देहायका अपराध गर्ने सशस्त्र प्रहरीलाई पाँच वर्ष देखि सात वर्षसम्म कैदको सजाय हुनेछः–
(क)	ड्यूटीमा रहेको वा नरहेको भए पनि माथिको दर्जाको सशस्त्र प्रहरी वा सुरक्षासँग सम्बन्धित अधिकार प्राप्त अन्य अधिकारी भन्ने थाहा पाएपछि वा थाहा हुने मनासिब आधार हुँदा हुँदै आपराधिक वल प्रयोग गरेमा वा गर्ने उद्योग गरेमा, 
(ख)	सशस्त्र विद्रोहको षड्यन्त्र वा उद्योग गरेको थाहा पाएर पनि आफू भन्दा माथिको दर्जाको वा उच्च पदाधिकारीलाई यथाशक्य चाँडो खबर वा सूचना नदिएमा,
(ग)	नेपाल सरकार वा नेपाल सरकारको काम कारवाही प्रति खलल पर्न सक्ने गरी घृणा, द्वेष वा अवहेलना हुने गरी लेखेर वा वचन वा आकार र चिन्हद्वारा कुनै काम कुरा गरे गराएमा,
(घ)	आफ्नो जिम्मामा रहेको थुनुवा वा कैदीलाई जानी जानी भाग्न दिएमा वा भगाएमा ।
		(४) देहायका अपराध गर्ने सशस्त्र प्रहरीलाई तीन वर्ष देखि पाँच वर्षसम्म कैदको सजाय हुनेछः–
(क)	आफू भन्दा माथिको दर्जाको सशस्त्र प्रहरीले दिएको आदेश पालन नगरेमा,
(ख)	आफ्नो जिम्मामा वा कमानमा रहेका व्यक्तिहरुको संख्या वा अवस्था वा नगदी वा जिन्सीको जानीजानी झूटो विवरण पेश गरेमा,
(ग)	कुनै राजनैतिक संगठन वा दलको सदस्यता ग्रहण गरेमा वा राजनीतिक उद्देश्यले आयोजित जुलुस वा प्रदर्शनमा भाग लिएमा,
(घ)	आफ्नो जिम्मामा रहेका हातहतियार, खरखजाना वा सवारी साधन वा नगदी वा जिन्सी सामानको दुरुपयोग गरेमा, लापरवाहीपूर्वक हराएमा, बिगारेमा वा भत्काएमा,
(ङ)	आफ्नो जिम्माको सरकारी सम्पत्ति वा सरसामान लिई भागेमा,
(च)	अर्काको सम्पत्ति वा सामान जबर्जस्ती गरी लिएमा,
(छ)	मुलुकको धार्मिक र सामाजिक सद्‍भाव खलबल्याउन सहयोग पुर्‍याएमा,
(ज)	[footnoteRef:15]सशस्त्र प्रहरी बल, नेपालको सेवाबाट भागेमा, [15:  	केही नेपाल ऐन संशोधन गर्ने ऐन, २०७२ द्वारा संशोधित ।] 

(झ)	आफूलाई नियुक्त गर्न अख्तियार पाएका अधिकारीको इजाजत बिना राजीनामा गरेमा वा आफ्नो पदको कर्तव्य पालन गर्न छाडेमा ।
परिच्छेद–६
सशस्त्र प्रहरी विशेष अदालत र पुनरावेदन
२८.	सशस्त्र प्रहरी विशेष अदालतको गठनः (१) परिच्छेद–५ अन्तर्गत सजाय हुने कसूर सम्बन्धी मुद्दाको शुरु कारबाई र किनारा गर्न नेपाल सरकारले नेपाल राजपत्रमा सूचना प्रकाशन गरी एउटा सशस्त्र प्रहरी विशेष अदालत गठन गर्नेछ ।
		(२) उपदफा (१) बमोजिम गठित सशस्त्र प्रहरी विशेष अदालतको मुकाम काठमाण्डौ उपत्यकामा रहनेछ ।
		(३) उपदफा (१) बमोजिमको सशस्त्र प्रहरी विशेष अदालतमा न्याय सेवाको विशिष्ट श्रेणीको अधिकृतको अध्यक्षतामा सशस्त्र प्रहरी सेवाको कम्तीमा प्रहरी नायव महानिरीक्षकसम्मको प्रहरी अधिकृत एकजना र गृह मन्त्रालय वा सो अन्तर्गतको एकजना कम्तीमा सहसचिव स्तरसम्मको अधिकृत सहित तीनजना सदस्यहरु रहने छन् ।
२९.	गिरफ्तारी र हिरासतमा राख्नेः (१) परिच्छेद–५ अन्तर्गतको कुनै कसूरको अभियोग लागेको कुनै सशस्त्र प्रहरीलाई निजभन्दा माथिको जुनसुकै दर्जाको सशस्त्र प्रहरी अधिकृतको आदेशले गिरफ्तार गरी हिरासतमा राख्न सकिनेछ ।
		(२) उपदफा (१) बमोजिम हिरासतमा राख्नु भन्दा अघि त्यस्तो सशस्त्र प्रहरीलाई निःशस्त्र गरिनेछ ।
		(३) उपदफा (१) बमोजिम गिरफ्तार गरी हिरासतमा राखिएकोमा त्यसको सूचना यथाशक्य चाँडो अभियुक्त कार्यरत रहेको निकायको प्रमुख र सशस्त्र प्रहरी महानिरीक्षकलाई दिनु पर्नेछ ।
३०.	बयान लिने र साक्षी प्रमाण बुझ्ने व्यवस्थाः (१) सशस्त्र प्रहरी विशेष अदालतले मुद्दासँग सम्बन्धित अभियुक्तको वयान लिई मिसिल सामेल राख्नेछ ।
		(२) मुद्दाको सुनवाईको क्रममा कुनै लिखत प्रमाण बुझ्नु परेमा सशस्त्र प्रहरी विशेष अदालतले सो प्रमाण पेश गर्न सम्बन्धित निकाय वा अधिकारीलाई आदेश दिन सक्नेछ र सो निकाय वा अधिकारीले पनि निर्धारित समयभित्र माग बमोजिमको लिखत प्रमाण पेश गर्नु पर्नेछ ।
		(३) मुद्दाको सुनुवाईको क्रममा कुनै साक्षीबाट केही बुझ्नु पर्ने देखेमा सशस्त्र प्रहरी विशेष अदालतले त्यस्तो साक्षीलाई समाव्हान जारी गरी बुझ्न सक्नेछ ।
		तर बुझ्नु पर्ने साक्षीलाई बोलाउँदा अनावश्यक ढिलाई वा खर्च हुने वा असुविधा हुने सशस्त्र प्रहरी विशेष अदालतलाई लागेमा बन्दसवाल गरी साक्षी रहेको वा बसेको जिल्लाको प्रमुख जिल्ला अधिकारीले साक्षी बुझी पठाउने गरी सशस्त्र प्रहरी विशेष अदालतले आदेश गर्न सक्नेछ ।
		(४) सशस्त्र प्रहरी विशेष अदालतको अन्य कार्यविधि तोकिए बमोजिम हुनेछ ।
३१.	मुद्दा किनारा गर्नु पर्ने अवधिः सशस्त्र प्रहरी विशेष अदालतले मुद्दामा साक्षी बुझेको मितिले सामान्यतया नब्बे दिनभित्र मुद्दाको किनारा गरिसक्नु पर्नेछ ।
३२.	थुना र कारागार सम्बन्धी व्यवस्थाः सशस्त्र प्रहरी विशेष अदालतको आदेश बमोजिम अभियुक्तलाई मुद्दाको पुर्पक्षको सिलसिलामा थुनामा राख्नु परेमा वा फैसला बमोजिम कारागारमा राख्नु परेमा नेपाल सरकारले नेपाल [footnoteRef:16].......... को जुनसुकै कारागारमा पनि थुन्न पठाउन सक्नेछ । [16:    गणतन्त्र सुदृढीकरण तथा केही नेपाल कानून संशोधन गर्ने ऐन, २०६६ द्वारा झिकिएको ।] 

३३.	पुनरावेदन सम्बन्धी व्यवस्थाः सशस्त्र प्रहरी विशेष अदालतले गरेको निर्णयमा चित्त नबुझ्नेले पैंतीस दिनभित्र सम्बन्धित उच्च अदालत समक्ष पुनरावेदन गर्न सक्नेछ ।
३४.	समन्वय समितिः (१) नेपाल .......... भित्र शान्ति र सुव्यवस्था कायम गर्ने कार्यमा सशस्त्र प्रहरी र अन्य प्रहरी संगठनको बीच सामान्जस्यता ल्याउन र समन्वय गर्न केन्द्रमा गृह मन्त्रालयको सचिवको संयोजकत्वमा प्रहरी महानिरीक्षक र सशस्त्र प्रहरी महानिरीक्षक सदस्य रहेको एक समन्वय समिति रहनेछ ।
		(२) उपदफा (१) को प्रयोजनको लागि क्षेत्रीय तथा जिल्लास्तरमा पनि तोकिए बमोजिमका पदाधिकारीहरु रहेको समन्वय समिति रहन सक्नेछ ।
		(३) उपदफा (१) र (२) बमोजिमको समन्वय समितिले आफ्नो कार्यविधि आफै व्यवस्थित गर्नेछ ।
३५.	अधिकार प्रत्यायोजनः यो ऐन वा यस ऐन अन्तर्गत बनेको नियम बमोजिम अधिकार प्राप्त अधिकारीले आफूलाई प्राप्त अधिकार आफ्नो जिम्मेवारीमा आफू भन्दा मुनिको अधिकृतलाई प्रत्यायोजन गर्न सक्नेछ ।
३६.	नियम बनाउने अधिकारः यस ऐनको उद्देश्य कार्यान्वयन गर्नको लागि नेपाल सरकारले आवश्यक नियम बनाउन सक्नेछ ।
३७.	बचाउः (१) प्रचलित कानूनमा जुनसुकै कुरा लेखिएको भए तापनि यस ऐनमा लेखिए जति कुरामा यसै ऐन बमोजिम हुनेछ ।
		(२) मिति २०५७ साल माघ ९ गते जारी भएको सशस्त्र प्रहरी अध्यादेश, २०५७ बमोजिम भए गरेको काम कारवाही यसै ऐन बमोजिम भए गरेको मानिनेछ ।
३८.	सशस्त्र प्रहरी अध्यादेश, २०५७ निष्क्रिय भएपछि त्यसको परिणामः सशस्त्र प्रहरी अध्यादेश, २०५७ निष्क्रिय भएपछि अर्को अभिप्राय नदेखिएमा सो निष्क्रियताले,–
(क)	सो अध्यादेश निष्क्रिय हुँदाको बखत चल्ती नभएको वा कायम नरहेको कुनै कुरा पनि जगाउने छैन ।
(ख)	सो अध्यादेश बमोजिम चालू भएको कुरा वा सो बमोजिम रीत पुर्‍याई अघि नै गरिएको कुनै काम वा भोगिसकेको कुनै कुरालाई असर पार्ने छैन । 
(ग)	सो अध्यादेश बमोजिम पाएको, हासिल गरेको वा भोगेको कुनै हक, सुविधा, कर्तव्य वा दायित्वमा असर पार्ने छैन ।
(घ)	सो अध्यादेश बमोजिम गरिएको कुनै दण्ड, सजाय वा जफतलाई असर पार्ने छैन ।
(ङ)	माथि लेखिएको कुनै त्यस्तो हक, सुविधा, कर्तव्य, दायित्व वा दण्ड सजायका सम्बन्धमा गरिएको कुनै काम कारबाही वा उपायलाई असर पार्ने छैन र उक्त अध्यादेश कायम रहे सरह त्यस्तो कुनै कानूनी कारबाही वा उपायलाई पनि शुरु गर्न, चालू राख्न वा लागू गर्न सकिनेछ ।[footnoteRef:17] [17: द्रष्टव्यः	(१) 	सैनिक ऐन, २०६३ द्वारा रुपान्तर भएका शब्दहरुः–
		     “शाही नेपाल सेना” को सट्टा “नेपाली सेना” ।
	(२)	केही नेपाल कानून संशोधन गर्ने ऐन, २०६३ द्वारा रुपान्तर भएका शब्दहरुः–
		     “श्री ५ को सरकार” को सट्टा “नेपाल सरकार” ।
	(३)	केही नेपाल कानून संशोधन गर्ने ऐन, २०७२ द्वारा रुपान्तर भएका शब्दहरुः–
		     “सशस्त्र प्रहरी बल” को सट्टा “सशस्त्र प्रहरी बल, नेपाल” ।
	(४)	न्याय प्रशासन ऐन, २०७३ द्वारा रुपान्तर गरिएका शब्दहरुः–
  		      “पुनरावेदन अदालत” को सट्टा “उच्च अदालत” ।


                                     (मिति 2081।10।27 गते अद्यावधिक गरेको)] 

